Селище на мястото на Люйшун е имало още от времето на династията Цзин (晋朝, 266 – 420). Едва през епохата на империята Мин (明朝, 1368 – 1644) селището започва да се нарича Люйшун. Английското название "Port Arthur" мястото получава във връзка с това, че през август 1860 г. в това пристанище е ремонтиран корабът на английския лейтенант Уилям К. Артър ("William C. Arthur"). Съществува също версия, че китайското селище Люйшун е преименувано от англичаните в чест на члена на британското кралско семейство херцог Артур Конаутски по време на Втората опиумна война. Това английско название по-късно е възприето в Русия и в другите европейски страни.